STA รูดกว่า 6% โบรกฯ แนะขาย มองราคาเต็มมูลค่า หั่นเป้าเหลือ 17.10 บ.
STA รูดกว่า 6% โบรกฯแนะขาย มองราคาเต็มมูลค่า หั่นเป้าเหลือ 17.10 บาท ล่าสุด ณ เวลา 15.45 น. ราคาอยู่ที่ 20.40 บาท ลบ 1.40 บาท หรือ 6.42% สูงสุดที่ 21.60 บาท ต่ำสุดที่ 20.30 บาท มูลค่าซื้อขายที่ 457.19 ล้านบาท
23 ก.พ. 2560

ผู้สื่อข่าวรายงานว่า ราคาหุ้นบริษัท ศรีตรังแอโกรอินดัสทรี จำกัด (มหาชน) หรือ STA ณ เวลา 15.45 น. ราคาอยู่ที่ 20.40 บาท ลบ 1.40 บาท หรือ 6.42% สูงสุดที่ 21.60 บาท ต่ำสุดที่ 20.30 บาท มูลค่าซื้อขายที่ 457.19 ล้านบาท 

ด้านบล.ซีไอเอ็มบี แนะนำ “ขาย” ราคาเป้าหมาย 17.10 บาท/หุ้น โดย STA จะเพิ่มและลดสัดส่วนการถือหุ้นในบริษัทร่วม จึงเชื่อว่าจะทำให้การบริหารคล่องตัวขึ้นในอนาคต ขณะที่จากการศึกษาพบว่า STA จะมีกำไรสุทธิเพิ่มขึ้น 5-6% ระหว่างปี 2560 – 2561 หลังจากธุรกรรมการได้มาและจำหน่ายไปของสินทรัพย์
ขณะที่ผู้บริหาร STA เชื่อว่าราคายางจะยังคงอยู่ในระดับสูง ในครึ่งแรกปีนี้และราคาทรงตัวในครึ่งหลังปีนี้ อย่างไรก็ตามราคาหุ้นปรับตัวสูงขึ้นมาก สะท้อนราคายางที่เพิ่มขึ้นแล้ว จึงแนะนำขาย และปรับราคาเป้าหมายปี 2561 ขึ้นเป็น 17.10 บาทต่อหุ้น 